**INDOKOLÁS**

**a** **vásárok és piacok működéséről szóló 34/1995. (X.26.) önkormányzati rendelet módosításáról szóló önkormányzati rendelethez**

A vásárok és piacok működéséről szóló 34/1995. (X.26.) önkormányzati rendelet 1. melléklete tartalmazza az Önkormányzat által fenntartott vásárok, piacok helyét és nyitvatartási rendjét. A Szombathely Városi Vásárcsarnok épületének felújítása alatti átmeneti időszakban megváltozik a piac, illetve a zsibvásár helyszíne és nyitvatartása. Továbbá az intézmény vezetése részéről felmerült az igény a tematikus vásárnapok bevezetésére, illetve a piacok éjszakáján való részvételre, így ezek átvezetése szükséges a rendelet mellékleteiben. A veszélyhelyzet megszűnésével már nem indokolt olyan kizárólagos látogatási idősáv fenntartása, amely alatt a piacot kizárólag 65. életévüket betöltött személyek látogathatják.

**1. §**

A Közgyűlés korábban kialakított szándékával összhangban szükséges annak rögzítése a rendeletben, hogy az átmeneti időszak alatt újonnan kialakított, valamint megüresedett üzleteket nem kell pályáztatni a meglévő bérlők és az üzletet üzemeltetők részére.

**2. § és 1. melléklet**

A tervezet alapján a Rendelet melléklete módosításra kerül, amely tartalmazza a piacnak és a zsibvásárnak a Szombathely Városi Vásárcsarnok épületének felújítása alatti átmeneti időszakra vonatkozó helyszínét és nyitvatartási rendjét, kiegészítve a tematikus vásárnapokra és a piacok éjszakájára vonatkozó speciális nyitvatartási renddel. Törlésre kerül az a kizárólagos látogatási idősáv, amely alatt a piacot kizárólag 65. életévüket betöltött személyek látogathatják.

**3. § és 2. melléklet**

A tervezet alapján a Rendelet melléklete kiegészítésre kerül a tematikus vásárnapok asztalbérleti díjával, amely az iparcikkekre vonatkozó napi helypénznek közel dupláját jelentené.

**4. §**

A rendelet hatályba lépését tartalmazza.